**Farské oznamy**

**Dvadsiata tretia nedeľa rok A – (10. 9. 2023)**

|  |  |  |
| --- | --- | --- |
| Pondelok |  | 18.00 |
| Utorok | Najsvätejšieho mena Panny Márie | 7.00 |
| Streda | Sv. Jána Zlatoústeho, biskupa a učiteľa Cirkvi | 17.30 |
| Štvrtok | Povýšenie Svätého kríža | 7.00 |
| Piatok | Sedembolestnej Panny Márie, Patrónky Slovenska, slávnosť | 17.00 |
| Sobota |  | 18.00 Oblazov |
| Nedeľa | Dvadsiata štvrtá nedeľa v období cez rok | 8.00 a 10.30 |

Dnes slávime v našej farnosti titul farského kostola Narodenie Panny Márie – Kráľovnej anjelov. Chcem sa poďakovať všetkým, ktorí prispeli k jej dôstojnému sláveniu - duchovnému otcovi Ivanovi Špánikovi, že prišiel pozrieť a povzbudiť svoje ovečky, ďalej (p. kostolníčke, organistke a zboru Shema, miništrantom, kvetinárkam, vedeniu obce na čele s p. starostom i všetkým, ktorých práca je skrytá, ale rovnako dôležitá). Dnes pri návšteve kostola možno získať plnomocné odpustky a o 14.30 sa pomodlíme v kostole litánie k Panne Márii.V obci bude prebiehať kultúrny program od 13.30. Srdečne vás pozývam prežiť tento deň v Božej milosti. Po sv. omši bude hodová ofera.

Na budúci týždeň vás chcem srdečne pozvať na **Farský deň,** chcel by byť takým poďakovaním vám, čo chodíte do kostola a podporujete cirkev a chcel by som vás pozvať po sv. omši o 10.30 na farský guľáš, pivo, kofolu, deti na cukrovú vatu a skákací nafukovací hrad a iné hry, všetko zadarmo ako vďaka za vašu podporu. Rád by som sa s každým z vás stretol tak neformálne na farskom dvore. Gazdinky a mamičky nemusíte variť a my sa o vás skúsime postarať☺. Chcem poprosiť, ak by gazdinky mohli napiecť nejaký koláčik ku káve, bude nám veselšie.

V prvonedeľnej zbierke ste darovali 945eur, nech Pán odmení vašu štedrosť.

Stretnutie ružencového bratstva zatiaľ presunieme. Po sv. omši si birmovanci môžu zobrať nové kartičky na pódiu u p. organistky. Na budúcu nedeľu bude zbierka na kňazský seminár.

Sviatosť manželstva chcú prijať Michal Barčák bývajúci v Kotešovej a Dorota Hurná bývajúca vo Veľkom Šariši. Odporúčam našich snúbencov do našich modlitieb a ak by niekto vedel o nejakej cirkevnoprávnej prekážke, prosím, aby to ohlásil na farský úrad.

V našej spoločnosti sú rôzne nespravodlivosti, jedna však všetky ostatné prevyšuje, pretože sa týka veľmi zraniteľnej skupiny – nenarodených detí a ich matiek. Aj pre tento dôvod Vás pozývame na pochod Bratislava za život. Tešíme sa na Vás 24. septembra o 15:00 na Hlavnom námestí v Bratislave.

Ďakujem za vaše modlitby, kvetinovú výzdobu, upratovanie, polievanie kvietkov finančnú podporu i za každý druh pomoci a na budúci týždeň prosím o upratovanie skupinu č. 18. Želám vám peknú hodovú nedeľu.